Source: http://legislatie.just.ro/Public/DetaliiDocumentAfis/694
Timestamp: 2020-07-08 11:06:58+00:00

Document:
DECRET-LEGE 7 31/12/1989 - Portal Legislativ
DECRET-LEGE nr. 7 din 31 decembrie 1989privind repatrierea cetăţenilor români şi a foştilor cetăţeni români
Pentru realizarea măsurilor proclamate prin programul Frontului Salvării Naţionale, a idealurilor de dreptate socială, justiţie şi democratie în spiritul respectului faţă de drepturile şi libertăţile omului, inclusiv a dreptului de deplasare libera, Consiliul Frontului Salvării Naţionale decretează: + Articolul 1Cetăţenilor români aflaţi peste hotare şi care doresc să se înapoieze şi să se stabilească în România li se garantează dreptul la repatriere. + Articolul 2Dreptul de repatriere se recunoaşte şi foştilor cetăţeni români care pot redobindi cetăţenia română prin efectul repatrierii şi la cerere. + Articolul 3Părinţii hotărăsc pentru copiii lor minori privind cetăţenia. Copilul care a împlinit vîrsta de 14 ani trebuie să exprime consimţămîntul separat. + Articolul 4Persoanele care se repatriaza în condiţiile prezentului decret şi au cetăţenia română beneficiază de toate drepturile politice, economice şi sociale conferite de lege cetăţenilor români. + Articolul 5Persoana care deţine cetăţenia română şi doreşte să se repatrieze, dar nu are acte doveditoare a acesteia, are dreptul la eliberarea unui pasaport de îndată ce se clarifica problema cetateniei sale. + Articolul 6Persoanele care doresc să se repatrieze depun cererile de repatriere la misiunile diplomatice şi oficiile consulare române sau direct la Ministerul Afacerilor Externe. + Articolul 7Ministerul Afacerilor Externe aproba, în colaborare cu organele desemnate de lege pentru probleme de evidenta a străinilor, cererile de repatriere. + Articolul 8Dobindirea cetateniei române de către unul dintre soţi nu are nici o consecinţa asupra cetateniei celuilalt soţ. Soţul cetăţean străin poate cere dobindirea cetateniei române în condiţiile legii. + Articolul 9Persoanele care se repatriaza beneficiază de scutiri de vama pentru toate bunurile dobîndite în străinătate. + Articolul 10Persoanele repatriate îşi dobîndesc drepturile de pensie pe care le-au avut la data plecării definitive din ţara. + Articolul 11Cetăţenii români repatriati pot beneficia, cu prioritate, de spaţii de locuit proprietate, prin organizaţiile de stat, cu plata în valută. + Articolul 12Orice dispoziţie contrară prezentului decret se abroga. PREŞEDINTELECONSILIULUI FRONTULUI SALVĂRII NAŢIONALEION ILIESCU--------------------

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11
 Articolul 12